Case ID: 1189709
Sentence 8: Kassasiya şikayətinin dəlilləri: Məhkumun müdafiəçiləri-vəkillər Quliyev Sahib Şahbala oğlu və Hacıyev Bəxtiyar Yusif oğlu tərəfindən kassasiya şikayətləri onunla əsaslandırmışdır ki, məhkəmə cəzanı yüngülləşdirən halları nəzərə alaraq məhkum barəsində Azərbaycan Respublikası CM-nin 70-ci maddəsinə əsasən şərti məhkumetmə tətbiq etməli olduğu halda tətbiq etməmişdir.Vəkil Quliyev Sahib Şahbala oğlunun kassasiya şikayətində göstərilmişdir ki, Məhkum hadisələrin təsadüfi axarı zəminində ilk dəfə ehtiyyatsızlıqdan az ağır cinayət törətmiş, hadisə yerindən qaçmamış, zərərçəkmiş şəxsin həyatını xilas etməyə cəhd göstərərək təcili tibbi yardım çağırılması və zərərçəkmiş şəxsin xəstəxanaya çatdırılması üçün səylər göstərmiş, əməlindən səmimi peşiman olduğunu bildirmiş, əməlini etiraf etmiş, zərərçəkmiş şəxsin hüquqi varisi ilə barışmağa cəhdlər etmiş və həmçinin Bakı Dövlət Universitetinin 2-ci kurs tələbəsidir, Azərbaycan Atletika Federasiyasında milli yığma komandanın üzvüdür, dəfələrlə respublika çempionu və mükafatçısı olmuşdur, atletika üzrə hakimlik təcrübəsini artırır, ailənin yeganə uşağıdır, hökmlə heç bir ağırlaşdırıcı hal müəyyən edilməmişdir.